joelniklaus/EU_Wikipedias huggingface dataset:
Ορόκλινη

Η Ορόκλινη είναι κοινότητα της επαρχίας Λάρνακας στην Κύπρο.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Εξωτερικοί σύνδεσμοι 

Κοινότητες της Επαρχίας Λάρνακας
Πυργά Λάρνακας

Τα Πυργά είναι κοινότητα της επαρχίας Λάρνακας στην Κύπρο.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Εξωτερικοί σύνδεσμοι 

Κοινότητες της Επαρχίας Λάρνακας
Τερσεφάνου

Η Τερσεφάνου είναι κοινότητα της επαρχίας Λάρνακας στην Κύπρο.

Οι κάτοικοι φτάνουν στους 2000 τα τελευταία χρόνια.

Στην Τερσεφάνου υπάρχει ομάδα ποδοσφαίρου η Νέα Γενεά Τερσεφάνου.

Υπάρχουν εκκλησίες και ξωκλήσια.

Άγιου Δημητριανού

Ξωκλήσι  Άγιου Γεωργίου

Ξωκλήσι Παναγίας Ελεούσας 

Εκκλησία Αγίου Νεκταρίου (στην πλατεία του χωριού)

Εκκλησία Αγίας Μαρίνας (στην πλατεία του χωριού)

Περνά απο τα σύνορα της Τερεφάνου ο υδατοφράκτης Κιτίου.

Ειναι σπόριο το οποίο απέχει 8km απο την Λάρνακα. Στην περιοχή υπαρχει τυροκομείο το οποίο προμιθευει γαλακτοκομικά προϊόντα που πολουνται εντός και εκτός του χοριου.

Επισης υπάρχουν ταβέρνες με Κύπριους μεζέδες στην πλατιά του χοργιού.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Εξωτερικοί σύνδεσμοι 

Κοινότητες της Επαρχίας Λάρνακας
Πλατανιστάσα

Η Πλατανιστάσα είναι κοινότητα της επαρχίας Λευκωσίας στην Κύπρο.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Εξωτερικοί σύνδεσμοι 

Κοινότητες της Επαρχίας Λευκωσίας
Άλωνα

Η Άλωνα είναι κοινότητα της επαρχίας Λευκωσίας στην Κύπρο.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Εξωτερικοί σύνδεσμοι 

Κοινότητες της Επαρχίας Λευκωσίας
Northrop YF-23

Το  McDonnell Douglas YF-23 Northrop ήταν ένα πρότυπο, αμερικανικό, μονοθέσιο, δικινητήριο, μαχητικό αεροσκάφος που σχεδιάστηκε για την Πολεμική Αεροπορία των ΗΠΑ (USAF) από τη Northrop. Το μαχητικό ήταν ένας από τους φιναλίστ του διαγωνισμού που διοργάνωσε η αεροπορία των ΗΠΑ τη δεκαετία του 1980 για το νέο μαχητικό της (πρόγραμμα  - ATF). Αντίπαλός του ήταν το πρότυπο αεροσκάφος ΥF-22 της Lockheed. Δύο μόνο πρωτότυπα F23 κατασκευάστηκαν, με τα χαρακτηριστικά ονόματα «Black Widow II» και «Gray Ghost»

Στη δεκαετία του 1980, η αεροπορία των ΗΠΑ άρχισε να ψάχνει για έναν αντικαταστάτη των ήδη υπαρχόντων μαχητικών αεροσκαφών της, ιδίως για την αντιμετώπιση της ΕΣΣΔ, η οποία διέθετε τα προηγμένα για την εποχή εκείνη, Sukhoi Su-27 και MiG-Μικογιάν 29. Πολλές εταιρείες υπέβαλαν προτάσεις σχεδιασμού στη αεροπορία των ΗΠΑ, όμως  επελέγησαν οι προτάσεις των Northrop και Lockheed. Η Northrop συνεργάστηκε με την McDonnell Douglas για την ανάπτυξη του YF-23, ενώ η Lockheed, η Boeing και η General Dynamics συνεργάστηκαν για την ανάπτυξη του YF-22.

Το YF-23 άφηνε μικρότερο ίχνος στα ραντάρ και ήταν πιο γρήγορο, αλλά λιγότερο ευέλικτο από τον ανταγωνιστή του, το YF22. Μετά από μια τετραετή ανάπτυξη και την ολοκλήρωση διαδικασίας αξιολόγησης, το YF-22 ανακηρύχθηκε ο νικητής του διαγωνισμού κερδίζοντας έτσι και την πολυπόθητη σύμβαση με την αεροπορία των ΗΠΑ και το 1991 άρχισε την παραγωγή του F-22 Raptor. Το Πολεμικό Ναυτικό των ΗΠΑ σχεδίαζε να χρησιμοποιήσει αυτή την έκδοση παραγωγής του ATF ως βασικό τύπο για την αντικατάσταση του F-14, αλλά αυτά τα σχέδια ακυρώθηκαν μεταγενέστερα.

Η επικράτηση του F22 σήμανε το τέλος της προοπτικής για παραγωγή του F23 ενώ τα δύο και μοναδικά πρωτότυπα YF-23 που κατασκευάστηκαν Black Widow II  (Μαύρη Χήρα ΙΙ) και Gray Ghost (Γκρι Φάντασμα) αποτελούν πλέον  μουσειακό έκθεμα, από το 2009.

Φωτοθήκη

Δείτε επίσης

Κατάλογοι 
 Κατάλογος μαχητικών αεροσκαφών

Εξωτερικοί σύνδεσμοι 

 Επίσημη σελίδα Πολεμικής Αεροπορίας των Ηνωμένων Πολιτειών Αμερικής.
 MDC.com

Μαχητικά αεροσκάφη
YF-23
Αεριωθούμενα στρατιωτικά αεροσκάφη
Πλάζοβιτς

Ο Πλάζοβιτς (σερβικά: Плазовић, ουγγρικά: Kígyós - Κίγκιος) είναι ποταμός της Σερβίας και της Ουγγαρίας. Είναι ενδιαφέρον το γεγονός ότι ολόκληρη η ροή του ποταμού βρίσκεται στην ιστορική περιοχή της Μπάτσκα που είναι μοιρασμένη στις δύο χώρες, την Ουγγαρία και τη Σερβία.

Η συνολική ροή των 129 χλμ, στην Ουγγαρία ανήκουν 92 χλμ και 37 χλμ στη Σερβία. Άλλο ενδιαφέρον είναι ότι όταν ο ποταμός φτάνει στα σύνορα των δυο χωρών σε απόσταση μόλις 15 χιλιομέτρων περνά από το ένα κράτος στο άλλο οκτώ φορές.

Ο ποταμός δημιουργείτε στην Ουγγαρία από ένωση μικρότερων ποταμών και λόγω της ροής του η ονομασία του "Kígyós" σημαίνει "φίδι". Ο ποταμός στην Σερβία και στο χωριό Ρίτζιτσα (Riđica) χάνονται τα περισσότερα νερά του και δημιουργείται έλος. Από το έλος συνεχίζει και εκβάλει στο τεχνητό αντιπλημμυρικό κανάλι που ενώνεται με τον Δούναβη.

Αναφορές 
 «Мала енциклопедија Просвета», Треће издање (1985); Београд: „Просвета“; ISBN 86-07-00001-2, στα σερβικά
 Јован Ђ. Марковић (1990): «Енциклопедијски географски лексикон Југославије» Сарајево: „Свјетлост“; ISBN 86-01-02651-6, στα σερβικά

Ποταμοί της Σερβίας
Ποταμοί της Ουγγαρίας
Παραπόταμοι του Δούναβη
Χρυστάλλα Γιωρκάτζη

Η Χρυστάλλα Γιωρκάτζη είναι η πρώτη γυναίκα που τίθεται επικεφαλής της  Κεντρικής Τράπεζας της Κύπρου και ανέλαβε τα καθήκοντά της στις 11 Απριλίου του 2014. Γεννήθηκε στην Αμμόχωστο στις 13 Ιουλίου του 1956. Αποφοίτησε από το Α΄ Γυμνάσιο Αμμοχώστου το 1974. Έχει σπουδάσει οικονομικά στο Πανεπιστήμιο Αθηνών, έκανε μεταπτυχιακές σπουδές στο Πανεπιστήμιο του Σαουθάμπτον και στη συνέχεια στο Πανεπιστήμιο του Σικάγο.

Παραπομπές 

Κύπριοι οικονομολόγοι
Κύπριοι τραπεζίτες
Φρανσουά Βιέτ

Ο Φρανσουά Βιέτ (François Viète, λατινικά: Franciscus Vieta, 1540 - 23 Φεβρουαρίου 1603) γνωστός και ως Φραγκίσκος Βιετά, ήταν Γάλλος μαθηματικός ο οποίος γεννήθηκε το 1540 και πέθανε το 1603. Αν και οι κύριες σπουδές του ήταν νομικές, αναδείχθηκε στα μαθηματικά και ιδιαίτερα στην άλγεβρα.

Κρυπτογραφία

Το πρώτο του κατόρθωμα ήταν η αποκρυπτογράφηση του ισπανικού κώδικα αλληλογραφίας, που ήταν βασισμένος σε ένα περίπλοκο σύστημα αριθμών και γραμμάτων. Με την πράξη του αυτή βοήθησε σημαντικά τη Γαλλία και τον Ερρίκο Δ΄ στον πόλεμο με την Ισπανία. Συνέγραψε την «Εισαγωγή στην αναλυτική τέχνη» που αποτελεί ένα από τα πρώτα άρτια μνημεία του αλγεβρικού λογισμού.

Αλγεβρικός συμβολισμός
Ο Φρανσουά Βιέτ υπήρξε ο πρώτος μαθηματικός που χρησιμοποίησε σε ευρεία κλίμακα τα γράμματα για να εκφράσει αριθμητικές ποσότητες. Το 1593 κατάφερε να εκφράσει τον αριθμό π με τη βοήθεια ενός απειρογινόμενου και τον υπολόγισε με ακρίβεια εννέα δεκαδικών ψηφίων, βελτιώνοντας έτσι το σχετικό αποτέλεσμα του Αρχιμήδη. Συμπερασματικά ο Βιέτ υπήρξε ο πρώτος που υποκατέστησε στις μαθηματικές του αποδείξεις τις γεωμετρικές κατασκευές με αλγεβρικές διαδικασίες. Ακόμα, γνωστοί έχουν μείνει οι «τύποι του Βιετά», που δίνουν απλές σχέσεις μεταξύ των ριζών ενός πολυωνύμου και των συντελεστών του.

Ο Φρανσουά Βιετ συνεισέφερε σημαντικά στον αλγεβρικό συμβολισμό όταν χρησιμοποίησε για πρώτη φορά φωνήεντα για να παριστάνει τις άγνωστες μεταβλητές και σύμφωνα για τις γνωστές. Επίσης ο Βιετ χρησιμοποιούσε τα ίδια γράμματα για ύψωση σε δύναμη: Α, Α quadratum, A cubum ανοίγοντας τον δρόμο για την επικράτηση των x, x2, x3.

Πηγές 

Γάλλοι μαθηματικοί
Κρυπτογράφοι
Πουέντ

Οι πουέντ είναι παπούτσια που φορούνται από τις μπαλαρίνες, αφού φορέσουν τα απλά παπούτσια του μπαλέτο, γνωστά ως τα σοφτ.

Το μπροστινό μέρος, είναι σκληρό για να μπορεί η μπαλαρίνα να σηκώνεται στις μύτες των ποδιών της χωρίς να στραμπουλήξει ή να σπάσει τα δάχτυλά της. Επίσης, για να ανέβει κανείς πάνω στις πουέντ (pointe shoes) χρειάζεται υπόδειξη δασκάλου και εξάσκηση. Πρακτικώς, για να ανέβουν οι μπαλαρίνες στις πουέντ χρειάζεται να κάνουν εξάσκηση 5- 7 χρόνια.

Στο μπροστινό μέρος της πουέντ τοποθετείται ύφασμα και κάποιο είδος γύψου , έτσι ώστε να είναι πολύ ευκολότερο να χορέψει κάποια πάνω σε αυτές. Οι πουέντ είναι ντυμένες με σατέν ύφασμα και περιλαμβάνουν  μια στρώση με διατυπωμένο νούμερο. Για ελεύθερο χορό, οι μπαλαρίνες δένουν τις πουέντ με το πόδι με κορδέλες.

Οι πουέντ κυκλοφορούν σε μεγάλη ποικιλία χρωμάτων, αν και το δημοφιλέστερο χρώμα τους είναι το ανοιχτό ροζ, όπως σε αυτές της διπλανής φωτογραφίας, ενώ δεύτερο σε απήχηση είναι το λευκό. Υπάρχουνε επίσης πουέντ στις οποίες το χρώμα τους απευθύνεται σε σκουρόχρωμες μπαλαρίνες. 

Σημαντικό επίσης είναι να δένονται οι πουεντ σωστα στο πόδι , έτσι ώστε να αποφευχθει  κάποιος τραυματισμός. Για τον λόγο αυτο υπάρχει ένα λάστιχο που συγκρατεί το πόδι καθώς επίσης και δύο κορδέλες που δένονται σταυρωτά πάνω στο πόδι του χορευτή.

Επιπλέον στο μπροστινό μέρος, μύτη του ποδιού, είναι απαραίτητο να εφαρμόζεται σωστά ένα μαξιλαράκι, που προστατεύει τα δάχτυλα του χορευτή. Τα μαξιλαράκια αυτά ποικίλουν σε χρώματα, καθώς επίσης και σε υλικά από τα οποία είναι φτιαγμένα.

Τέλος, η επιλογή μάρκας της πουέντ εξαρτάται από τη δύναμη και το κουντεπιέ που έχει κάθε πόδι και το τι βολεύει τον κάθε χορευτή.

Υποδήματα
Κλασικός χορός
Gloryhammer

Οι Gloryhammer είναι ένα Βρετανικό συγκρότημα επικού πάουερ μέταλ. Ίδρυτής είναι ο Christopher Bowes, γνωστός και για την δουλειά του με την Σκωτσέζικη μέταλ μπάντα Alestorm. Κυκλοφόρησαν τον πρώτο τους δίσκο Tales from the Kingdom of Fife  μέσω της δισκογραφικής εταιρίας Napalm Records τον Μάρτιο του 2013. Κάθε μέλος του συγκροτήματος αντιπροσωπεύει και έναν χαρακτήρα στην υπόθεση της ιστορίας.

Ιστορία
Οι Gloryhammer κυκλοφόρησαν το πρώτο τους άλμπουμ με τίτλο Tales from the Kingdom of Fife μέσω της Napalm Records στις 29 Μαρτίου 2013. Πριν από την κυκλοφορία του άλμπουμ, κυκλοφόρησε το σινγκλ "Angus McFife" στις 7 Μαρτίου 2013 μέσω του καναλιού της Napalm στο Youtube. 

Το συγκρότημα μεταφόρτωσε στο κανάλι της δισκογραφικής του εταιρείας τα τραγούδια "Universe on Fire" στις 8 Αυγούστου 2015 και "Rise of The Chaos Wizards" στις 11 Σεπτεμβρίου 2015. Στις 25 Σεπτεμβρίου 2015, οι Gloryhammer κυκλοφόρησαν το δεύτερο στούντιο άλμπουμ τους με τίτλο Space 1992: Rise of the Chaos Wizards, με το οποίο το συγκρότημα μπήκε στα επίσημα τσαρτ πολλών χωρών. Έπειτα έκανε περιοδείες με συγκροτήματα όπως τα Stratovarius, Blind Guardian και HammerFall.

Στις 16 Μαΐου 2017, οι Gloryhammer προτάθηκαν ως το καλύτερο συγκρότημα στην κατηγορία "Up & Coming", στα ομώνυμα βραβεία της γερμανική έκδοση του διεθνούς μουσικού περιοδικού Metal Hammer. Το 2018, το συγκρότημα προτάθηκε πάλι στην ίδια κατηγορία.

Τον Ιανουάριο του 2018, το συγκρότημα έκανε πανευρωπαϊκή περιοδεία με 24 συναυλίες.

Τον Σεπτέμβριο του 2018, διεξήγαγαν περιοδεία στη Βόρεια Αμερική για πρώτη φορά, με 19 συναυλίες σε ΗΠΑ και Καναδά.

Στις 30 Ιανουαρίου 2019, το συγκρότημα ανακοίνωσε την κυκλοφορία του άλμπουμ Legends from Beyond the Galactic Terrorvortex, το οποίο κυκλοφόρησε στις 31 Μαΐου 2019. Το συγκρότημα κυκλοφόρησε δύο σινγκλ, τα "Gloryhammer" στις 12 Απριλίου 2019 και το "The Siege of Dunkeld (In Hoots We Trust)" στις 10 Μαΐου 2019, μέσω του καναλιού της Napalm στο YouTube.

Μετά την κυκλοφορία του άλμπουμ έκαναν μια περιοδεία στη Βόρεια Αμερική τον Ιούνιο με υποστήριξη από τους Æther Realm.

Στις 22 Αυγούστου 2021, οι Gloryhammer ανακοίνωσαν ότι ο Τόμας Βίνκλερ είχε αποχωρήσει από το συγκρότημα. Ο Βίνκλερ αναφέρθηκε στην κατάσταση, δηλώνοντας ότι απολύθηκε μέσω μηνύματος ηλεκτρονικού ταχυδρομείου το οποίο ανέφερε τους λόγους της μπάντας για την αποχώρησή του ως διαφωνίες σε επιχειρηματικά και οργανωτικά ζητήματα.

Μέλη 
 Κρίστοφερ Μπόουες – Πλήκτρα
 Πωλ Τέμπλινγκ – Κιθάρα
 Μπεν Τερκ - τύμπανα
 Τζέιμς Κάρτραϊτ - μπάσο
 Μίκαελ Μπάρμπερ - πλήκτρα

Δισκογραφία 
 Tales from the Kingdom of Fife (2013)
Space 1992: Rise of the Chaos Wizards (2015)
Legends from Beyond the Galactic Terrorvortex (2019)

Παραπομπές 

Βρετανικά συγκροτήματα
Πολ Μπέαρερ

Ο Πολ Μπέαρερ (1959-2013) ήταν μεγάλη προσωπικότητα του WWE καθώς συνείσφερε στη βελτίωση πολλών παλαιστών όπως ο 'Αντερτεικερ, ο Κέιν και ο Μάνκαιντ.Ήταν γνωστός για την πολύ λεπτή φωνή του, καθώς και το χρυσό κειμήλιο που κουβαλούσε σε κάθε αγώνα των παλαιστών του
Ουμπάλντο Σοντού

Ο Ουμπάλντο Σοντού ήταν Ιταλός στρατιωτικός που γεννήθηκε το 1883, στο Σαλέρνο.

Βιογραφία
Το 1904 ολοκλήρωσε τη φοίτησή του στην Ακαδημία του Πυροβολικού.

Συμμετείχε στον Ιταλοτουρκικό πόλεμο και στον Α΄ Παγκόσμιο Πόλεμο, όπου και παρασημοφορήθηκε.

Από το 1936 έως το 1940 υπηρέτησε σε υψηλές θέσεις του Υπουργείου Πολέμου. Τον Νοεμβριο του 1940 αντικατέστησε  στη διοίκηση των ιταλικών δυνάμεων στην Αλβανία τον Βισκόντι Πράσκα. Λίγο αργότερα, όμως, παραιτήθηκε.

Απεβίωσε το 1949 στη Ρώμη.

Παράσημα

Πηγές
National Geographic 1940-41,  Ελλάδα, η πρώτη νίκη (σελ, 125)  ISBN 978-960-469-243-9
Digilander.it UBALDO SODDU (ιταλικά)

Εξωτερικοί σύνδεσμοι
Generals.dk Soddu, Ubaldo

Ιταλοί στρατιωτικοί
Ντάνι Λίλκερ

Ο Ντάνι Λίλκερ (αγγλ. "Dan Lilker") είναι Αμερικάνος μπασίστας της χέβι μέταλ μουσικής, γνωστός για τη συνεργασία του με τα συγκροτήματα των Anthrax, Stormtroopers of Death, Nuclear Assault και Brutal Truth.

Βιογραφία

Ο Λίλκερ γεννήθηκε στις 18 Οκτωβρίου 1964 στο Κουίνς της Νέας Υόρκης. Σε ηλικία 17 ετών σχημάτισε τους Anthrax μαζί με τον Σκοτ Ίαν, παίζοντας αρχικά ρυθμική κιθάρα πριν αναλάβει το μπάσο το 1982. Μαζί ηχογράφησαν το άλμπουμ "Fistful of Metal" το 1983 πριν ο Λίλκερ απολυθεί λόγω της ακραίας συμπεριφοράς του. Παρ' όλα αυτά, κάποια από τα τραγούδια του δεύτερου δίσκου του συγκροτήματος, "Spreading the Disease" έχουν συντεθεί και από τον Λίλκερ.

Αμέσως μετά, σχημάτισε το thrash metal συγκρότημα Nuclear Assault, οι οποίοι έγιναν γνωστοί με την σύνθεση των Άντονι Μπραμάντε (κιθάρα), Τζον Κόνελι (φωνητικά) και Γκλεν Έβανς (τύμπανα). Μαζί τους ηχογράφησε τέσσερις στούντιο δίσκους, τέσσερα ΕΡ και ένα ζωντανό άλμπουμ, καταφέρνοντας να μπουν δύο φορές στους καταλόγους του Billboard. Λίγο πριν την πρώτη τους κυκλοφορία, ο Λίλκερ είχε συμμετάσχει στο crossover thrash συγκρότημα Stormtroopers of Death, ηχογραφώντας μαζί τους το ιδιαίτερα επιδραστικό άλμπουμ "Speak English or Die".

Το 1990, δημιούργησε το Grindcore συγκρότημα Brutal Truth. Μαζί τους ηχογράφησε τα άλμπουμ "Extreme Conditions Demand Extreme Responses" (1992), "Need to Control" (1994), "Kill Trend Suicide" (1996) και "Sounds of the Animal Kingdom" (1997) πριν διαλυθούν το 1999. Σε αυτό το διάστημα, συμμετείχε και σε ηχογραφήσεις των Exit-13, Hemlock, Harter Attack, Holy Moses, όπως και ως ντράμερ για το πρότζεκτ Extra Hot Sauce με το άλμπουμ "Taco of Death".

Από το 1997 ως το 2004 είχε σχηματίσει το death metal συγκρότημα The Ravenous κυκλοφορώντας μαζί τους δύο στούντιο άλμπουμ και ένα ΕΡ.

Το 2002 επανενώθηκε με τους Nuclear Assault, ηχογραφώντας το ζωντανό άλμπουμ "Alive Again" το 2003 και την στούντιο ηχογράφηση "Third World Genocide" δύο χρόνια αργότερα. Το συγκρότημα συνέχισε να περιοδεύει μέχρι το 2008, όταν αποφάσισαν να διαλυθούν για δεύτερη φορά, αν και επαναδραστηριοποιήθηκαν τρία χρόνια αργότερα.

Από το 2006 και έπειτα, ο Λίλκερ ένωσε τις δυνάμεις του και πάλι με τους Brutal Truth, ηχογραφώντας μαζί τους τα άλμπουμ "Evolution Through Revolution" το 2009 και "End Time" το 2011. Επίσης, ηχογράφησε τα άλμπουμ "Bigger Than the Devil" και "Rise Of The Infidels" με τους Stormtroopers of Death. Σε αυτό το διάστημα συνεργάστηκε με ονόματα όπως οι Nokturnal Hellstorm, NunFuckRitual, Venomous Concept, Crucifist, Blurring, Evil Wrath και Overlord Exterminator.

Στις 10 Ιανουαρίου 2014, ανακοίνωσε ότι μετά τα πεντηκοστά του γενέθλια στις 18 Οκτωβρίου του έτους, θα αποσυρθεί από την πλήρη ενασχόληση του ως προς τις ηχογραφήσεις και τις περιοδείες και ότι οι Brutal Truth θα διαλυθούν εκείνη την ημέρα.

Δισκογραφία

Πηγές
 Exclusive Sneak Peek at Danny Lilker Biography “Perpetual Conversion”
 Dan Lilker - Encyclopaedia Metallum: The Metal Archives
 Dan Lilker | Credits | AllMusic
 BRUTAL TRUTH/Ex-ANTHRAX Bassist DAN LILKER To 'Retire' From Being Full-Time Musician

Μπασίστες
Ροκ μουσικοί
Μέλη των Anthrax
Ζλάταρ

Το Ζλάταρ (σερβικά : Златар) είναι βουνό στο νοτιοδυτικό τμήμα της Σερβίας με ψηλότερη κορυφή την Γκόλο Μπρντο με 1.627 ύψος. Βρίσκεται μεταξύ των ποταμών Λίμ, Ούβτσα, Μίλεσεβκα και Μπίστριτσα. Ανήκει στις Δειναρικές Άλπεις.

Το Ζλάταρ έχει πολλές ηλιόλουστες μέρες, 951 ώρες, 265 ηλιόλουστες μέρες και 100 χιονισμένες ημέρες ετησίως. Στο βουνό γίνεται εξόρυξη λιγνίτη και είναι πλούσιο σε δάση και λιβάδια. Αναπτυγμένη είναι και η κτηνοτροφική παραγωγή και αρκετά έχει αναπτυχθεί και ο τουρισμός. Κοντά στο βουνό είναι το φαράγγι του ποταμού Ούμπατς όπου ζει ένα σπάνιο είδος γύπα. Κοντά στο βουνό βρίσκεται το μοναστήρι Μιλέσεβα με σπουδαία κειμήλια και χειρόγραφα και αγιογραφίες του 13ου αιώνα. 

Στο Ζλάταρ έχει κτιστεί το «Ινστιτούτο για την πρόληψη, θεραπεία και αποκατάσταση των καρδιαγγειακών παθήσεων και της αρτηριακής πίεσης», που περιβάλλεται από πεύκα και δέντρα σημύδας. Το χειμώνα λειτουργεί χιονοδρομικό κέντρο με δύο πίστες μήκους 800 μέτρα με σκι-λιφτ και μία μικρότερη μήκους 420 μέτρων.

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Εξωτερικοί σύνδεσμοι 

 Златаринфо, информативни портал Златара и Нове Вароши
 Златар на serbia-tourism.org
 Туристичка организација Златар
 Златар - 285 златних дана, брошура ТСЦ "Златар"
 Зимски дан на Златару, снимак из ваздуха
 Златар на сајту Рекреатурса

Βουνά της Σερβίας
Δειναρικές Άλπεις
Πανελλήνιο Σχολικό Δίκτυο

Το Πανελλήνιο Σχολικό Δίκτυο (ΠΣΔ) είναι o πάροχος υπηρεσιών διαδικτύου του Υπουργείου Παιδείας και Θρησκευμάτων. Συνδέει ψηφιακά τις σχολικές μονάδες των δύο πρώτων βαθμίδων εκπαίδευσης στην Ελλάδα, τις διοικήσεις τους, καθώς και τους φορείς που υπάγονται στο προαναφερθέν υπουργείο.
Το Ινστιτούτο Τεχνολογίας Υπολογιστών και Εκδόσεων διαχειρίζεται το ΠΣΔ, βάσει του αρ. 32 του Νόμου 3966/2011.

Παραπομπές

Εξωτερικοί σύνδεσμοι 

 Επίσημη ιστοσελίδα

Υπουργείο Παιδείας και Θρησκευμάτων (Ελλάδα)
Πάροχοι υπηρεσιών διαδικτύου
Πληροφοριακά συστήματα
Δίκτυα υπολογιστών
Τάρα όρος

Το Τάρα (σερβικά : Тара) ορεινός όγκος τμήμα των Δειναρικών Άλπεων που βρίσκεται στη δυτική Σερβία, στο βορειοδυτικό μέρος της στα σύνορα με την Βοσνία και Ερζεγοβίνη. Περιβάλλεται από το βαθύ φαράγγι του ποταμού Ντρίνα. 

Η μεγαλύτερη κορυφή του είναι η Βελίκι Στόλατς με 1.673 μέτρα η οποία βρίσκεται στο Βοσνιακό έδαφος. Στην Σερβική πλευρά από ο 1981 αποτελεί τμήμα του Εθνικού πάρκου Τάρα. Κάτω από τις βόρειες πλαγιές του Τάρα βρίσκεται η μικρή πόλη Μπιέλοβαρ.

Αναφορές 

 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Βουνά της Σερβίας
Βουνά της Βοσνίας και Ερζεγοβίνης
Δειναρικές Άλπεις
Βηθανία

Η Βηθανία (αραμαϊκά:  בית עניא, Μπεθ Ανία, κυριολεκτικά σπίτι της φτώχειας/ένδειας) ήταν, σύμφωνα με τη Βίβλο, χωριό κοντά στην Ιερουσαλήμ στο οποίο ζούσαν τα αδέλφια Μαρία, Μάρθα και Λάζαρος, καθώς και ο Σίμων ο λεπρός. Αποτελεί τον τόπο όπου έλαβε χώρα η ανάσταση του Λαζάρου. Το χωριό ταυτίζεται παραδοσιακά με τη σημερινή πόλη αλ-Εϊζαριγιά, η οποία βρίσκεται στη Δυτική Όχθη, στους ανατολικούς πρόποδες του όρους των Ελαιών, περίπου 2,5 χιλιόμετρα ανατολικά της Ιερουσαλήμ. Κατά τη διάρκεια των Σταυροφοριών το χωριό ήταν ακόμη γνωστό στους χριστιανούς ως Βηθανία.

Παραπομπές 

Γεωγραφία της Βίβλου
Αγιοταφικά προσκυνήματα
Τάρα ποταμός

Ο Τάρα (σερβικά : Тара) είναι ποταμός του Μαυροβουνίου που έχει τις εκβολές του στην Βοσνία και Ερζεγοβίνη. Σχηματίζεται από δύο μικρότερους ποταμούς κάτω από τα βουνά Κομόβι. Στα τελευταία 40 χιλιόμετρα ο ποταμός σχηματίζει φαράγγι, (Φαράγγι του Τάρα) που βρίσκεται στην Βοσνία και Ερζεγοβίνη, και σε πολλά σημεία είναι τα σύνορα μεταξύ των δύο χωρών. Στο Σκεπάν μαζί με τον ποταμό Πίβα ενώνονται και δημιουργούν τον Ντρινα. Είναι γνωστός ως το «δάκρυ της Ευρώπης».

Το φαράγγι του Τάρα έχει βάθος 1333 μέτρα το πιο βαθύ στην Ευρώπη και το δεύτερο στον κόσμο μετά το φαράγγι του ποταμού Κολοράντο. Ο Τάρα έχει μήκος 146,4 χιλιόμετρα, με μέση πτώση 4,5 m / km, με λεκάνη απορροής 1.853 τετραγωνικά χλμ. Μεγάλο μέρος του φαραγγιού του ποταμού είναι προστατευόμενο από την UNESCO ως μέρος του Εθνικού Πάρκου Ντούρμιτορ. Το ποτάμι είναι ιδανικό για ράφτινγκ και αλιεία, ειδικά στην περιοχή κοντά στην Κόλασιν. Το πιο ελκυστικό μέρος για ράφτινγκ είναι τα τελευταία 25 χλμ. ροής του ποταμού και στο φαράγγι.

Η γέφυρα στον ποταμό Τάρα είναι 365 μέτρα μήκος και χτίστηκε από το 1937. Μέχρι τη δεκαετία του 1940.

Παραπομπές

Αναφορές 

 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Ποταμοί του Μαυροβουνίου
Ποταμοί της Βοσνίας και Ερζεγοβίνης
Δρίνος
Πίβα

Ο Πίβα (σερβικά : Пива) είναι ποταμός του Μαυροβουνίου που έχει τις εκβολές του στην Βοσνία και Ερζεγοβίνη. Στο πεδίο Σκεπάν μαζί με τον ποταμό Τάρα ενώνονται και δημιουργούν τον Ντρινα. 

Προέρχεται από τις πηγές στα βουνά "Σινιάκ Γκολίι" κοντά στην Μονή Πίβα. Πριν από τη δημιουργία της τεχνητής λίμνης Πίβα κυλούσε παράλληλα με τον ποταμό Πίβσκο σε απόσταση 34 χιλιομέτρων. Ο Πίβα έχει 120 χιλιόμετρα μήκος και στο βουνό Πίβα σχηματίζει βαθύ φαράγγι.

Το φαράγγι είναι 33 χιλιόμετρα μήκος μέχρι και 1.200 μέτρα βάθος και το ποτάμι έχχει μεγάλη ορμή που χρησιμοποιείται για τον υδροηλεκτρικό σταθμό Πίβα ο οποίος κατασκευάστηκε το 1975. Το φράγμα είναι 220 μέτρα ύψος και είναι ένα από τα μεγαλύτερα στην Ευρώπη. Το φράγμα δημιουργεί την λίμνη Πίβα με έκταση 12,5 τετραγωνικά χλμ σε υψόμετρο 675 μέτρα και 188 μέτρα βάθος, η οποία έχει πλημμυρίσει το παλιό μοναστήρι Πίβα του 16ου αιώνα, το μοναστήρι μεταφέρθηκε σε μια νέα θέση. 

Η λεκάνη απορροής του ποταμού καλύπτει μια έκταση από 1.270 τετραγωνικά χλμ και ανήκει στη λεκάνη της Μαύρης Θάλασσας. Ο Πίβα σε μεγάλο τμήμα του είναι πλωτός.

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Εξωτερικοί σύνδεσμοι
 

Ποταμοί του Μαυροβουνίου
Ποταμοί της Βοσνίας και Ερζεγοβίνης
Δρίνος
Κομαρίντσα ποταμός

Ο Κομαρίντσα (σερβικά : Комарница) είναι ποταμός του βόρειου Μαυροβουνίου γνωστός για το φαράγγι της Νεβίντιο. Είναι παραπόταμος του ποταμού Πίβα και ρέει μέσα από ένα φαράγγι με μήκος 40 χλμ. και 600 μετρα βάθος. Αυτό το φαράγγι είναι σημαντικό τουριστικό αξιοθέατο και μια πρόκληση για τους οπαδούς του Αλεξίπτωτου πλαγιάς.

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Ποταμοί του Μαυροβουνίου
Δρίνος
Ρον Χάουαρντ

Ο Ρον Χάουαρντ (πλήρες όνομα Ρόναλντ Γουίλιαμ Χάουαρντ, Ronald William "Ron" Howard, 1 Μαρτίου 1954) είναι Αμερικανός σκηνοθέτης, παραγωγός και ηθοποιός.

Ξεκίνησε πρώτα ως ηθοποιός, παίζοντας σε κάποιες τηλεοπτικές σειρές, όπως στην τηλεοπτική σειρά "The Andy Griffith Show" και μετέπειτα έπαιξε και σε κάποιες κινηματογραφικές ταινίες.

Ωστόσο,έγινε περισσότερα γνωστός ως σκηνοθέτης. Το σκηνοθετικό του ντεμπούτο στο κινηματογράφο το έκανε με την ταινία Τρελό Κυνηγητό Αυτοκινήτων και συνέχισε να σκηνοθετεί και άλλες ταινίες, όπως τις ταινίες Απόλλων 13, Η Απαγωγή, Ένας Υπέροχος Άνθρωπος, Κώδικας Ντα Βίντσι και Άγγελοι και Δαίμονες.

Προσωπική Ζωή
Ο Ρον Χάουαρντ είναι παντρεμένος από το 1975 με την Τσερίλ Άλλεϊ (Cheryl Alley)και έχουν τέσσερα παιδιά.Το μεγαλύτερο του τέκνο,η Μπράις Ντάλας Χάουαρντ, είναι επίσης ηθοποιός.

Φιλμογραφία

Ως σκηνοθέτης

Ως Ηθοποιός

Παραπομπές

Εξωτερικοί σύνδεσμοι
Ο Ρον Χάουαρντ στο imdb
Ρον Χάουαρντ στο cine.gr  

Αμερικανοί σκηνοθέτες
Αμερικανοί παραγωγοί ταινιών
Βραβευμένοι με Όσκαρ Καλύτερης Σκηνοθεσίας
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Ίγκμαν

Το Ίγκμαν (σερβικά: Игман) είναι βουνό στην κεντρική Βοσνία και Ερζεγοβίνη. Βρίσκεται στα νοτιοδυτικά του Σαράγεβο, επεκτείνεται στην κατεύθυνση ανατολικά προς δυτικά. Η ψηλότερη κορυφή του βρίσκεται σε υψόμετρο 1.502 μέτρων, ανήκει στις Δειναρικές Άλπεις.

Το Ίγκμαν είναι δημοφιλής προορισμός για πεζοπορία και σκι. Εδώ έγιναν οι 14οι Χειμερινοί Ολυμπιακοί Αγώνες του Σαράγεβο το 1984. Ήταν η κύρια περιοχή που χρησιμοποιήθηκε για τις Ολυμπιακές εκδηλώσεις, μαζί με το Τζαχορίνα και το Μπιελασνίτσα, εδώ έγιναν το σλάλομ, το γιγαντιαίο σλάλομ, το δίαθλο και το άλμα με σκι. 

Κατά τη διάρκεια του Β΄ Παγκοσμίου Πολέμου, τη νύχτα μεταξύ 27 και 28 Ιανουαρίου του 1942. Στο Ίγκμαν έγινε η αναγκαστική πορεία της πρώτης Προλεταριακής Ταξιαρχίας, γνωστή ως Πορεία του Ίγκμαν. Στην πορεία αυτή σκοτώθηκαν από κρυοπαγήματα πολλοί άνθρωποι.

Στο Ίγκμαν η χαμηλότερη θερμοκρασία στην περιοχή που καταγράφηκε είναι των -43 ° C.

Παραπομπές

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Βουνά της Βοσνίας και Ερζεγοβίνης
Δειναρικές Άλπεις
Όρος Σιών

Το όρος Σιών (εβραϊκά: הר צִיּוֹן, Har Tsiyyon, αραβικά:  جبل صهيون, Τζαμπέλ Σαχιούν) είναι ένας λόφος στο νότιο-δυτική γωνία της Παλιάς Πόλης της Ιερουσαλήμ. Πρόκειται για μια προέκταση του όρους του Ναού. Υπάρχουν πολλές εκκλησίες και πολλά μικρά χριστιανικά και εβραϊκά νεκροταφεία στην περιοχή της Αγίας Σιών. Το μισό από το όρος Σιών βρίσκεται στην Παλαιά Πόλη, στην Εβραϊκή και την Αρμενική συνοικία. Ο τάφος του βασιλιά Δαβίδ βρίσκεται στην κορυφή του όρους Σιών.

Εξωτερικοί σύνδεσμοι 

  City of David

Σιων
Γεωγραφία της Βίβλου
Ιερά βουνά
Αριστεία Γραμμάτων, Τεχνών και Επιστημών

Τα Αριστεία Γραμμάτων, Τεχνών και Επιστημών είναι θεσμός της Κυπριακής Δημοκρατίας για τη βράβευση λογοτεχνών καλλιτεχνών και επιστημόνων. Για την επιλογή των αποδεκτών των αριστείων συγκαλείται συμβουλευτική επιτροπή από το Υπουργείο Παιδείας και Πολιτισμού.

Το 2004 βραβεύτηκαν οι:
Γράμματα: Μάγδα Κιτρομηλίδου, Ήβη Μελεάγρου
Τέχνες: Γιώργος Κοτσώνης, Γιώργος Λανίτης, Αντρέας Χρυσοχός
Επιστήμες: Δρ. Κύπρος Νικολαϊδης, Δρ. Μηνάς Χατζημηνάς

Το 2005 βραβεύτηκαν οι:
Γράμματα: Νίκος Παναγιώτου, Παναγιώτης Περσιάνης
Τέχνες: Εύη Γαβριηλίδη, Στας Παράσκος
Επιστήμες: Χρυσόστομος Νικίας, Νίκος Σπανός

Το 2008 βραβεύτηκαν οι:
Γράμματα: Πάνος Ιωαννίδης, Κυριάκος Χαραλαμπίδης
Τέχνες: Μαρίνος Μιτέλλας, Νίκος Σιαφκάλης, Βαλεντίνος Χαραλάμπους
Επιστήμες: Ανδρέας Καζαμίας, Χέλεν Σωτηρίου, Χριστόφορος Πισσαρίδης

Το 2010 βραβεύτηκαν οι:
Γράμματα: Ρήνα Κατσελλή, Μιχάλης Πιερής
Τέχνες: Δέσποινα Μπεμπεδέλη
Επιστήμες: Κυριάκος Νικολάου

Το 2015 βραβεύτηκαν οι:
Γράμματα: Κώστας Γιαγκουλλής. συγγραφέας, Μιχάλης Πασιαρδής, ποιητής, Πέτρος Στυλιανού, συγγραφέας
Τέχνες: Τζένη Γαϊτανοπούλου, ηθοποιός, Σιπριέν Κατσαρής, πιανίστας, Γιώργος Σκοτεινός, ζωγράφος
Επιστήμες: Λουκάς Χριστοφόρου, φυσικός

Αναφορές

Κυπριακός πολιτισμός
Βραβεία επιστήμης και τεχνολογίας
Βραβεία Καλών Τεχνών
Γεράσιμος Αυγερόπουλος

Ο Γεράσιμος Αυγερόπουλος (20 Οκτωβρίου 1887 - 26 Οκτωβρίου 1981) ήταν Έλληνας στρατιωτικός, αντιστασιακός και βουλευτής της Αριστεράς, ιδρυτικό μέλος της ΕΔΑ. Κατά την Εθνική Αντίσταση ήταν διοικητής των μεραρχιών του ΕΛΑΣ.

Βιογραφία 
Γεννήθηκε στο Αγρίνιο. Πήρε μέρος στο Κίνημα στο Γουδί του 1909 και πολέμησε στους Βαλκανικούς Πολέμους, στο Μακεδονικό Μέτωπο του Α΄ Παγκοσμίου Πολέμου, και στην Εθνική Αντίσταση. Έκανε σπουδές στη Σχολή Υπαξιωματικών και κατά την αποφοίτησή του είχε το βαθμό του Ανθυπίλαρχου.

Εξελέγη βουλευτής στην εκλογική περιφέρεια Β΄ Αθηνών με την ΕΔΑ για πρώτη φορά στις εκλογές του 1956 και μετά στις εκλογές του 1958. Επανεξελέγη με το Π.Α.Μ.Ε. στις εκλογές του 1961. 
Εξαιτίας της αντιστασιακής του δράσης αποστρατεύτηκε το 1948 και υπέστη διώξεις και φυλακίσεις μετά τον Εμφύλιο Πόλεμο του 1946-49 και κατά την περίοδο της χούντας. Ειδικότερα, σε ηλικία 80 ετών φυλακίστηκε στη Γιούρα και το 1969 αποφυλακίστηκε και επιδόθηκε στον αγώνα κατά του καθεστώτος, μέσα από το ΚΚΕ.

Πέθανε στην Αθήνα το 1981 και κηδεύτηκε στο Πρώτο Νεκροταφείο.

Παραπομπές

Εξωτερικοί σύνδεσμοι 
Πανδέκτης
ΑΣΚΙ

Μέλη του ΕΛΑΣ
Έλληνες αξιωματικοί του ιππικού
Βουλευτές Β' Αθηνών
Βουλευτές εκλεγμένοι με την ΕΔΑ
Έλληνες αξιωματικοί των τεθωρακισμένων
Γιαχόρινα

Το Γιαχόρινα (βοσνιακά: Jahorina) είναι βουνό στο δήμο του Πάλε, στην Δημοκρατία της Σερβίας, στην Βοσνία και Ερζεγοβίνη, ανήκει στις Δειναρικές Άλπεις. Απέχει 30 χλμ από το Σαράγεβο και 15 χλμ από το Πάλε. Η ψηλότερη κορυφή του είναι η Ογκοριέλιτσα με 1.916 μέτρα υψομετρο πάνω από την επιφάνεια της θάλασσας. Το καλοκαίρι είναι καλυμμένο με πράσινο γρασίδι και το χειμώνα και έως 3 μέτρα χιόνι. 

Στη Γιαχορίνα υπάρχει από τα ωραιότερα και πιο γνωστά χιονοδρομικά κέντρα. Κατά τους 14ους Χειμερινούς Ολυμπιακούς Αγώνες του Σεράγεβο το 1984 εδώ έγινε το αλπικό σκι γυναικών.

Ο μέσος αριθμός ημερών με χιονοκάλυψη είναι 175, από τον Οκτώβριο μέχρι τον Μάιο, ενώ κατά μέσο όρο η χιονοκάλυψη τον Φεβρουάριο είναι 106 εκατοστά.

Παραπομπές

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Εξωτερικοί σύνδεσμοι
 

Βουνά της Βοσνίας και Ερζεγοβίνης
Δειναρικές Άλπεις
Ακαδημία Τεχνών και Σχεδίου Μπεζαλέλ

Ακαδημία Τεχνών και Σχεδίου Μπεζαλέλ είναι η εθνική ακαδημία της τέχνη και σχέδιο του Ισραήλ. Βρίσκεται στο όρος Scopus, με κάποιες άλλες μικρές πανεπιστημιουπόλεις στην Ιερουσαλήμ και το Τελ Αβίβ.

Εξωτερικοί σύνδεσμοι 

  Bezalel Academy of Art and Design

Ακαδημια Τεχνων
Πανεπιστήμια στο Ισραήλ
Τεχνων και Σχεδιου
Δυτικό Τείχος

To Δυτικό Τείχος ή Τείχος των Δακρύων (εβραϊκά: , ΧαΚότελ ΧαΜαάραβιτ, αραβικά: حائط البراق, Χαΐτ Αλ-Μπουράκ) είναι τμήμα του αρχαίου τείχους του όρους του Ναού και αποτελεί ίσως το πιο ιερό σημείο για τους Εβραίους εκτός του ίδιου του όρους. Σύμφωνα με την εβραϊκή παράδοση, το τείχος είναι τμήμα του Δεύτερου Ναού της Ιερουσαλήμ. Βρίσκεται στη παλαιά πόλη της Ιερουσαλήμ, στους ανατολικούς πρόποδες του όρους του Ναού. Το σήμερα εκτεθειμένο μέρος του τείχους στη πλατεία της εβραϊκής συνοικίας έχει 19 μέτρα ύψος (από συνόλου 32 μέτρων) και 57 μέτρα μήκος. Άλλα εκτεθειμένα τμήματα είναι το νότιο τμήμα μήκους 80 μέτρων και ένα κομμάτι που βρίσκεται στη μουσουλμανική συνοικία μήκους 8 μέτρων. Συνολικά, το Δυτικό Τείχος έχει μήκος 488 μέτρα. Είναι κατασκευασμένο από ασβεστολιθικούς ογκόλιθους.

Ιστορία
Περισσότερο από το μισό του τείχους, συμπεριλαμβανομένων των τμημάτων κάτω από το επίπεδο του δρόμου, θεωρείται ότι κατασκευάστηκε από τον Ηρώδη το Μέγα το 19 π.Χ., αν και φαίνεται ότι οι εργασίες συνεχίστηκαν μετά το θάνατό του. Το υπόλοιπο κατασκευάστηκε μετά το 7ο αιώνα. Είναι για αιώνες τόπος προσευχής και προσκυνήματος των Εβραίων· η αρχαιότερη πηγή που παραπέμπει σε εβραϊκή θρησκευτική προσκόλληση στο χώρο χρονολογείται στον 4ο αιώνα. Από τα μέσα του 19ου αιώνα και μετά έγιναν προσπάθειες να αγοραστούν δικαιώματα ιδιοκτησίας στο ίδιο το τείχος αλλά και την άμεση περιοχή από διάφορους Εβραίους, αλλά καμία δεν ήταν επιτυχής. Με την άνοδο του σιωνιστικού κινήματος στις αρχές του 20ου αιώνα, το τείχος έγινε σημείο προστριβών μεταξύ της Εβραϊκής κοινότητας και της μουσουλμανικής θρησκευτικής ηγεσίας. Η τελευταία ανησυχούσε ότι οι θρησκευτικές διαστάσεις του Δυτικού Τείχους θα χρησιμοποιούνταν ως βάση ενίσχυσης των εθνικιστικών εβραϊκών αξιώσεων στο Όρος του Ναού και την Ιερουσαλήμ. Τα κρούσματα βίας μπροστά στο τείχος έγιναν σύνηθες φαινόμενο με αποτέλεσμα την σύγκληση μιας διεθνούς επιτροπής το 1930 για τον καθορισμό των δικαιωμάτων και των αξιώσεων των Εβραίων και των μουσουλμάνων σε σχέση με το τείχος. Μετά τον αραβοϊσραηλινό πόλεμο του 1948, το τείχος τέθηκε υπό τον έλεγχο της Ιορδανίας και οι Εβραίοι αποκλείστηκαν από την περιοχή για 19 χρόνια. Το Ισραήλ κατέλαβε την Παλιά Πόλη της Ιερουσαλήμ στον Πόλεμο των έξι ημερών το 1967, κατεδαφίζοντας την παρακείμενη στο τείχος ηλικίας 770 ετών μαροκινή συνοικία.

Παραπομπές

Εξωτερικοί σύνδεσμοι 

The Western Wall Heritage Foundation
Jewish Virtual Library: The Western Wall
Chabad.org: The Shofar and the Wall, 1930
Historic radio broadcast of the capture of the wall by the Israel Defense Forces on June 7, 1967
Wailing Wall to Western Wall (1960s)
Photographs of the Western Wall (Summer 2007)
Western Wall virtual tour (December 2007) 

Όρος του Ναού
Χώροι λατρείας στην Ιερουσαλήμ
Προσκυνήματα
Μάγκλιτς (όρος)

Το Μαγκλίτς (σερβικά : Маглић) είναι βουνό μεταξύ της Βοσνίας και Ερζεγοβίνης (Σερβική Δημοκρατία) και το Μαυροβούνιο. . Αποτελεί τμήμα των Δειναρικών Άλπεων. Βρίσκεται στα σύνορα της Βοσνίας, Ερζεγοβίνης και Παλιάς Ερζεγοβίνης. Μαγκλίτς επίσης το όνομα της ψηλότερης κορυφής της Σερβικής Δημοκρατίας, και της Βοσνίας-Ερζεγοβίνης. 

Η ψηλότερη κορυφή του όρους είναι η μεγάλη Βίτα με 2.396 μέτρα, που βρίσκεται στο Μαυροβούνιο, ενώ η κορυφή Μαγκλίτς έχει ύψος 2.386 μέτρακαι βρίσκεται στην Βοσνία και Ερζεγοβίνη. Η Μαγκλίτς βρίσκεται περίπου 20 χλμ νοτιοδυτικά από την Φότσα στα σύνορα της Βοσνίας και Ερζεγοβίνης και του Μαυροβουνίου. Οριοθετείται από τον ποταμό Σουτιέσκα στα δυτικά, το βουνό Βολιάκ προς τα νοτιοδυτικά, τα ποτάμια Δρίνος και Πίβα στα βορειοανατολικά, και τα βουνά Μπίοτς στα νοτιοανατολικά.

Στο όρος υπάρχουν ορατά ίχνη παγετώνων και είναι καλυμμένο με οξιές και κωνοφόρα δάση. Το  όριο του δάσους βρίσκεται σε περίπου 1.600 μέτρα και κάνω υπάρχει οροπέδιο με βοσκοτόπια και πολλές κορυφές.

Παραπομπές

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Εξωτερικοί σύνδεσμοι
 

Βουνά του Μαυροβουνίου
Βουνά της Βοσνίας και Ερζεγοβίνης
Δειναρικές Άλπεις
Πέιτζ (παλαίστρια)

Η Σαράγια Τζέιντ Μπέβις (Saraya-Jade Bevis, 17 Αυγούστου 1992) είναι Αγγλίδα παλαίστρια. Έχει συμβόλαιο με την εταιρεία πάλης WWE, όπου είναι γνωστή ως "Πέιτζ".

Προσωπική ζωή
Η Μπέβις ανήκει σε οικογένεια παλαιστών. Οι γονείς της, Ρίκι Νάιτ και Σουίτ Σαράγια, είναι επαγγελματίες παλαιστές, όπως και οι μεγαλύτεροι αδερφοί της, Ρόι και Ζακ. Η οικογένεια της διαχειρίζεται το World Association of Wrestling, που είναι επιχείρηση πάλης.

Καριέρα στη πάλη

Πρώτα χρόνια
Η Μπέβις έκανε το ντεμπούτο της το 2006 στο World Association of Wrestling. Έπειτα άρχισε να χρησιμοποιεί το ψευδώνυμο "Μπρίτανι Νάιτ" και τo 2010 πέρασε απο το Pro-Wrestling: EVE. Ένα χρόνο μετά μετακινήθηκε στις Ηνωμένες Πολιτείες για το Shimmer Women Athletes. Εκεί πάλευε σε ομαδικούς αγώνες με την μητέρα της, Σαράγια. Στο τέλος της πορείας της τον Οκτώβριο του 2011 κατάφερε να νικήσει την Σαράγια σε έναν μεταξύ τους αγώνα.

WWE
Αφού πέρασε απο δοκιμαστικά, υπέγραψε συμβόλαιο με το WWE τον Σεπτέμβριο του 2011. Με την έναρξη της επόμενης χρονιάς ξεκίνησε η εκπαίδευση της σε εκπαιδευτήριο του WWE. Εκεί χρησιμοποίησε το ψευδώνυμο "Πέιτζ" και κέρδισε το Γυναικείο Πρωτάθλημα NXT, το οποίο κατέχει μέχρι σήμερα.

Τον Απρίλιο του 2014 η Πέιτζ έκανε το ντεμπούτο της στο WWE Raw. Μετά απο έναν αγώνα με την Έι Τζέι Λι, η Πέιτζ κατάφερε να κατακτήσει το Γυναικείο Πρωτάθλημα WWE, ούσα η νεότερη παλαίστρια (21) που κερδίζει τίτλο στην ιστορία του WWE. Για τρεις μήνες κατάφερε να διατηρεί το πρωτάθλημα απέναντι σε άλλες παλαίστριες του WWE, μέχρι που το έχασε απο την Έι Τζέι Λι τον Ιούλιο. Στο SummerSlam όμως, κατάφερε να ανακτήσει το Γυναικείο Πρωτάθλημα WWE

Σημαντικότεροι Τίτλοι
 Γυναικείο Πρωτάθλημα WWE (2 φορές)
 Γυναικείο Πρωτάθλημα NXT (1 φορά)

Πηγές
 http://wrestlinginc.com/wi/profiles/432/paige/

Επαγγελματίες Παλαιστές
Νταν Σπιτζ

Ο Νταν Σπιτζ (πλήρες όνομα "Daniel Alan Spitz", 28 Ιανουαρίου 1963) είναι Αμερικάνος κιθαρίστας της χέβι μέταλ μουσικής, γνωστός ως κιθαρίστας του συγκροτήματος Anthrax από το 1983 ως το 1995 και από το 2005 ως το 2007.

Βιογραφία
Ο Σπιτζ γεννήθηκε στην κομητεία Ρόκλαντ, προάστιο της Νέας Υόρκης, από γονείς εβραϊκής καταγωγής. Ο πατέρας του ήταν δικηγόρος και η μητέρα του καθηγήτρια λυκείου, ενώ ο αδελφός του ασχολήθηκε επίσης, με την μουσική, όντας μπασίστας για τα συγκροτήματα των White Lion και των Black Sabbath. Επηρεασμένος από τον αδελφό του, ο Σπιτζ ξεκίνησε να παίζει κιθάρα όταν ήταν μαθητής γυμνασίου και όταν πήγε στο κολέγιο, αποφάσισε να σταματήσει τις σπουδές του ένα χρόνο αργότερα για να ενταχθεί στους Anthrax.

Με τους Anthrax κυκλοφόρησε έξι στούντιο άλμπουμ, εκ των οποίων τα τέσσερα έγιναν χρυσά και μπήκαν στο Top-100 του Billboard και το Top-20 στην Μεγάλη Βρετανία. Το συγκρότημα καθιερώθηκε ως ένα από τα τέσσερα μεγάλα ονόματα του αμερικάνικου thrash metal (The Big Four) μαζί με τους (Metallica, Megadeth και Slayer).

Το 1995, ο Σπιτζ αποχώρησε από τους Anthrax, θέλοντας να μην συνεχίσει την μουσική του καριέρα. Παρακολούθησε εκπαιδευτικό πρόγραμμα ωρολογοποιίας και άνοιξε δικό του κατάστημα επιδιόρθωσης ωρολογίων.

Το 2000, προσηλυτίστηκε τον Χριστιανισμό και παντρεύτηκε την Κάντι Σπιτζ.
Top 10 Born Again Christian's in Metal - The Gauntlet</ref> Τον Απρίλιο του 2005, οι Anthrax ανακοίνωσαν την επανένωση της σύνθεσης που είχε ηχογραφήσει το άλμπουμ "Among the Living" το 1987, με τον Σπιτζ στην σόλο κιθάρα. Περιόδευσαν σε όλο τον κόσμο και ηχογράφησαν το άλμπουμ "Alive 2". Μετά το τέλος της περιοδείας, ο Σπιτζ αποχώρησε και πάλι, δίνοντας την θέση του στον Ρομπ Κατζιάνο.

Το 2007, η Κάντι Σπιτζ γέννησε δίδυμα, τα οποία είχαν πρόβλημα αυτισμού. Το ζευγάρι είναι ενεργό μέλος του οργανισμού αντιμετώπισης του αυτισμού με την ονομασία "Autism Speaks".

Τον Ιούνιο του 2009, ο Σπιτζ έπαθε καρδιακή προσβολή και αναγκάστηκε να υποβληθεί σε εγχείρηση τριπλού μπάι πας (bypass).

Την επόμενη χρονιά, σχημάτισε τους Red Lamb μαζί με τον τραγουδιστή Ντον Τσάφιν και τον κιμπορντίστα Κρις Βρένα, κυκλοφορώντας το ομώνυμο άλμπουμ σε παραγωγή του Ντέιβ Μαστέιν. Το άλμπουμ περιείχε το κομμάτι "Puzzle Box", το οποίο γυρίστηκε σε βίντεο κλιπ και αναφέρεται στον καθημερινό αγώνα μιας οικογένειας με αυτιστικά παιδιά.

Τα Χριστούγεννα του 2013, ο Σπιτζ συνελήφθη με την υποψία της επίθεσης κατά της συζύγου του, η οποία δήλωσε ότι έγινε παρεξήγηση και οι κατηγορίες αποσύρθηκαν. Τρεις μήνες αργότερα, το ζευγάρι αποφάσισε να χωρίσει.

Δισκογραφία

Εξωτερικοί σύνδεσμοι 
 Επίσημη ιστοσελίδα του Νταν Σπιτζ

Παραπομπές

Πηγές
 Bio | Official Dan Spitz Blog and Community
 Discography | Official Dan Spitz Blog and Community
 Dan Spitz - Encyclopaedia Metallum: The Metal Archives

Αμερικανοί κιθαρίστες
Ροκ μουσικοί
Μέλη των Anthrax
Όστρικ όρος

Το  Όστρικ  (σερβικά : Оштрик) είναι βουνό στη νοτιοδυτική Σερβία. Το  Όστρικ έχει βραχώδη κορυφογραμμή με υψόμετρο 1283 μέτρα , η υψηλότερη κορυφή του είναι η μεγάλη Οστρίκ.

Κάτω από τις νότιες πλαγιές του βρίσκεται η Λίμνη Ποτπέτσκο. Το  Όστρικ αποτελεί μέρος των Δειναρικών Άλπεων μία από τις τελευταίες παραφυάδες τους.

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Βουνά της Σερβίας
Δειναρικές Άλπεις
Ο Τελευταίος Αυτοκράτορας

Ο τελευταίος Αυτοκράτορας (αγγλ. τίτλος: The Last Emperor) είναι βιογραφική επική κινηματογραφική ταινία παραγωγής 1987 σχετικά με τη ζωή του Πουγί, του τελευταίου αυτοκράτορα της Κίνας. Η αυτοβιογραφία του ήταν η βάση για το σενάριο του Μαρκ Πέπλοου και του Μπερνάρντο Μπερτολούτσι. Η ταινία σκηνοθετήθηκε από τον Μπερνάρντο Μπερτολούτσι. Η ταινία ξεκινάει από την άνοδο του Πουγί στον θρόνο, όταν ήταν μικρό αγόρι, και καταλήγει στη φυλάκισή του από τους Κινέζους κουμμουνιστές.

Η ταινία αυτή είναι η πρώτη για την οποία η κινεζική κυβέρνηση επέτρεψε στους παραγωγούς να πραγματοποιήσουν γυρίσματα στην Απαγορευμένη Πόλη της Κίνας.

Η ταινία κέρδισε 9 Βραβεία Όσκαρ, συμπεριλαμβανομένων αυτών της Καλύτερης Ταινίας και της Σκηνοθεσίας.

Ηθοποιοί και χαρακτήρες
Τζον Λον στον ρόλο του Πουί
Τζόαν Τσεν στον ρόλο της Wan Jung
Πήτερ Ο' Τουλ στον ρόλο του Ρέτζιναλντ Τζόνσον
Γίνγκ Ραοτσένγκ στον ρόλο του Κυβερνήτη του Κέντρου
Βίκτωρ Γιόνγκ στον ρόλο του Σεν Μπαοτσέν
Dennis Dun στον ρόλο του Μπιγκ Λι
Ryuichi Sakamoto as Amakasu Masahiko
Maggie Han στον ρόλο της Eastern Jewel (Yoshiko Kawashima)
Ric Young στον ρόλο του  Ανακριτή

Παραγωγή
Ο Μπερνάρντο Μπερτολούτσι πρότεινε αυτήν την ταινία στην Κινέζικη κυβέρνηση ως ένα από τα δύο πιθανά πρότζεκτ - το άλλο ήταν μια προσαρμογή του βιβλίου του Αντρέ Μαλρώ με τίτλο Η ανθρώπινη μοίρα. Τελικά, η κινέζικη κυβέρνηση επέλεξε τον Τελευταίο Αυτοκράτορα.

Βραβεία και Υποψηφιότητες

Παραπομπές

Εξωτερικοί σύνδεσμοι
Στην imdb

Ιταλικές ταινίες
Κινέζικες ταινίες
Ταινίες του 1987
Ταινίες παραγωγής Columbia Pictures
Όσκαρ Καλύτερης Ταινίας
Ταινίες που κέρδισαν Όσκαρ Καλύτερης Πρωτότυπης Μουσικής
Ταινίες που κέρδισαν Όσκαρ Καλύτερου Επεξεργασμένου Ήχου
Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Βρετανικές επικές ταινίες
Ταινίες γυρισμένες στην Κίνα
Ιταλικές δραματικές ταινίες
Βρετανικές δραματικές ταινίες
Βρετανικές ιστορικές ταινίες
Βρετανικές ταινίες
Ιταλικές ιστορικές ταινίες
Ιταλικές επικές ταινίες
Ταινίες βασισμένες σε πραγματικά γεγονότα
Ταινίες γυρισμένες στην Ιταλία
Ταινίες που κέρδισαν Όσκαρ Καλύτερης Ενδυματολογίας
Αγγλόφωνες ταινίες
Ταινίες σε σκηνοθεσία Μπερνάρντο Μπερτολούτσι
Ταινίες των οποίων ο σκηνοθέτης κέρδισε Χρυσή Σφαίρα Καλύτερης Σκηνοθεσίας
Τατιάνα Μασλάνι

Η Τατιάνα Μασλάνι (αγγλικά: Tatiana Maslany) γεννημένη στις 22 Σεπτεμβρίου 1985, είναι Καναδή ηθοποιός, υποψήφια για Χρυσή Σφαίρα  και νικήτρια των Καναδικών Βραβείων Οθόνης. Κέρδισε βραβείο ACTRA για το ρόλο της στο έργο Picture Day καθώς και το Philip Borsos Award για το έργο Cas & Dylan και τα Critics' Choice Television Award και TCA Award το 2013, και το Canadian Screen Award το 2014 για τη συμμετοχή της στο σήριαλ επιστημονικής φαντασίας Orphan Black.

Παραπομπές

Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Καναδές ηθοποιοί κινηματογράφου
Καναδές ηθοποιοί τηλεόρασης
Καναδές ηθοποιοί φωνής
Χαράλαμπος Μητσιάλης

Ο Χαράλαμπος Μητσιάλης (1900 - Δεκέμβριος 1990) ήταν Έλληνας πολιτικός, που υπηρέτησε ως βουλευτής Κέρκυρας.

Σταδιοδρομία
Ήταν γιος του Αναστασίου Μητσιάλη και απέκτησε μία κόρη, την Ανδρομάχη. Εξελέγη από τη δεύτερη κατανομή βουλευτής Κέρκυρας με το Κόμμα των Εθνικών Φιλελευθέρων στις εκλογές του 1946, συγκεντρώνοντας 2.622 ψήφους. Πέθανε σε ηλικία 90 ετών και κηδεύτηκε στο Παλαιό Φάληρο, στις 15 Δεκεμβρίου 1990.

Παραπομπές

Βουλευτές εκλεγμένοι με το Κόμμα των Εθνικών Φιλελευθέρων
Βουλευτές Κέρκυρας
Χιχόν

Το Χιχόν (ισπανικά: Gijón, επίσημα: Gijón / Xixón) είναι ο πολυπληθέστερος δήμος και πόλη στην αυτόνομη κοινότητα των Αστουριών, στη βόρεια Ισπανία. Ο δήμος σύμφωνα με την απογραφή του 2009 είχε 277.554 κατοίκους και ήταν ο 15ος μεγαλύτερος σε όλη την Ισπανία. Βρίσκεται στις ακτές του Βισκαϊκού κόλπου και βρίσκεται 27 χιλιόμετρα βορειοανατολικά από το Οβιέδο, την πρωτεύουσα της Αστούριες.

Η περιοχή κατοικείται από την προϊστορία. Οι Ρωμαίοι κατασκεύασαν ένα τείχος στη χερσόνησο Σιμαβίγια, η οποία αποτελεί τον αρχικό πυρήνα της πόλης. Η πόλη ήταν γνωστή ως Gigia. Οι Μαυριτανοί την κατέλαβαν στις αρχές του 8ου αιώνα. Το 722 οι πόλη απελευθερώθηκε από τον Πελάγιο και έγινε πρωτεύουσα του Βασιλείου των Αστουριών μέχρι το 791. Η πόλη κάηκε κατά τη διάρκεια του εμφυλίου πολέμου του 1395, αλλά στη συνέχεια ανοικοδομήθηκε ξανά και το λιμάνι της πόλης επεκτάθηκε. Η πόλη στη συνέχεια αναπτύχθηκε λόγω του εμπορίου με τις αποικίες της Ισπανίας στην Αμερική, αν και δέχθηκε πολλές επιθέσεις από κουρσάρους. Το 1797 ιδρύθηκε στην πόλη το Ινστιτούτο Χοβελιάνος, μιας από τις παλαιότερες ναυτικές σχολές της πόλης. Κατά τη διάρκεια του Ισπανικού Εμφυλίου, οι δυνάμεις του Φράνκο κατέλαβαν την πόλη το 1937.

Το λιμάνι του Χιχόν, το Πουέρτο ντελ Μούσελ, είναι το μεγαλύτερο στις Αστούριες και ένα από τα μεγαλύτερα της Ισπανίας. Από το λιμάνι εξάγονται άνθρακας και σιδηρομεταλλεύματα, ενώ έχει και σημαντικό αλιευτικό στόλο. Στην πόλη λειτουργούν χαλυβουργίες, διυλιστήρια πετρελαίου, βιομηχανίες χημικών και επεξεργασίας τροφίμων και αποστακτήρια. Επίσης είναι σημαντικός τουριστικός προορισμός. Αξιοθέατα της πόλης περιλαμβάνουν τα ρωμαϊκά λουτρά και αρκετά μεσαιωνικά παλάτια.

Παραπομπές

Πηγές 
 Χιχόν, από εγκυκλοπαίδεια ΔΟΜΗ
 Gijón, Encyclopædia Britannica

Πόλεις της Ισπανίας
Αστούριες
Λιμένες της Ευρώπης
Τελικός κυπέλλου Ισπανίας 2014

Ο Τελικός Κυπέλλου Ισπανίας 2014 διεξήχθη την 16 Απριλίου 2014 στο Στάδιο Μεστάγια.

Πόρεια προς τον τελικό

Ρεάλ Μαδρίτης

Μπαρτσελόνα

Παιχνίδι

1ο ημίχρονο

4'   Ίσκο

7' Σουτ  Γκάρεθ Μπέιλ

11'    Άνχελ ντι Μαρία

18'   Νεϊμάρ

26'  Σουτ  Νεϊμάρ

41 Σουτ  Λιονέλ Μέσι

ΤΕΛΟΣ ΠΡΩΤΟΥ ΗΜΙΧΡΟΝΟ

2ο ημίχρονο

60   Χαβιέρ Μασκεράνο

61'' Σουτ   Γκάρεθ Μπέιλ

63' Σουτ  Τσάμπι Αλόνσο

64' Σουτ  Μαρκ Μπάρτρα

68'   Μαρκ Μπάρτρα

71' Σουτ  Γκάρεθ Μπέιλ

82' Δοκάρι  Λούκα Μόντριτς

85'   Γκάρεθ Μπέιλ

90' Δοκάρι  Νεϊμάρ

Τελικοί κυπέλλου Ισπανίας
Ποδόσφαιρο το 2014
Αναπούρνα

Η Αναπούρνα (στο λατινικό αλφάβητο: Annapurna, σανσκριτικά, νεπαλεζικά, νεβάρι: अन्नपुर्ण) είναι ορεινός όγκος στο βόρειο κεντρικό Νεπάλ, τμήμα των Ιμαλαΐων. Η ψηλότερη κορυφή του ορεινού όγκου είναι η Αναπούρνα Ι, ύψους 8.093 μέτρων, η οποία είναι η 10η ψηλότερη στο κόσμο. Ο ορεινός όγκος περιλαμβάνει 13 κορυφές άνω των 7.000 μέτρων και άλλες 16 άνω των 6.000 μέτρων. Ο ορεινός όγκος έχει μήκος 55 χιλιόμετρα και οριοθετείται από το φαράγγι Κάλι Καντάκι στα δυτικά, το ποταμό Μαρσιάνγκντι στα βόρεια και ανατολικά και τη κοιλάδα Ποκάρα στα νότια. Το Κάλι Καντάκι περνά ανάμεσα στο Αναπούρνα και το Νταουλαγκίρι, το οποίο βρίσκεται 34 χιλιόμετρα δυτικά, και θεωρείται το βαθύτερο φαράγγι στη Γη.

Η Αναπούρνα Ι ήταν η πρώτη κορυφή 8.000 μ.+ που κατακτήθηκε. Ο Μορίς Ερζόγκ και ο Λουί Λασενάλ, μέλη γαλλικής αποστολής, έφτασαν στη κορυφή τις 3 Ιουνίου 1950. Η κορυφή του Αναπούρνα ήταν το υψηλότερο σημείο στο οποίο είχε αναρριχηθεί άνθρωπος, μέχρι την ανάβαση στο Έβερεστ το 1953. Οι κορυφές του Αναπούρνα είναι ανάμεσα στις πιο επικίνδυνες στο κόσμο για τους αναρριχητές, αλλά με βάση τα στατιστικά από το 1990 και μετά, το Κανγκτσενγιούνγκα έχει μεγαλύτερο ποσοστό θνητότητας.

Παραπομπές

Περαιτέρω ανάγνωση
Herzog, Maurice, Annapurna, Jonathan Cape, 1952.
Ohmori, Koichiro, Over the Himalaya, Cloudcap Press, 1998. ISBN 0-938567-37-3
Neate, Jill High Asia: An Illustrated History of the 7000 Metre Peaks, Mountaineers Books, ISBN 0-89886-238-8
Terray, Lionel, Conquistadors of the Useless, Chapter 7, Victor Gollancz Ltd., 1963 ISBN 0-89886-778-9

Εξωτερικοί σύνδεσμοι

 Annapurna on Summitpost
 Annapurna on Himalaya-Info.org (German)

Ιμαλάια
Βουνά του Νεπάλ